CELEX: 62014TN0514
Language: lv
Date: 2014-07-09 00:00:00
Title: Lieta T-514/14: Prasība, kas celta 2014. gada 9. jūlijā  – Hispavima /Komisija

8.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 303/49
            
         Prasība, kas celta 2014. gada 9. jūlijā – Hispavima/Komisija
   (Lieta T-514/14)
   2014/C 303/57
   Tiesvedības valoda – spāņu
   
      Lietas dalībnieki
   
   
      Prasītāja: Hispavima, SL (Mursija, Spānija) (pārstāvji – A. Ward, A. Barba un J. Torrecilla, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt apstrīdēto lēmumu, pamatojoties uz LESD 263. pantu, ciktāl tajā ir atzīta valsts atbalsta esamība un uzdots to atgūt no Saimniecisko interešu konsorciju [Agrupaciones de Interés Económico – AIE] ieguldītājiem,
            
         
               —
            
            
               pakārtoti, pieņemt norādītos argumentus un nepiemērot lēmuma 4. panta 1. punktā in fine esošo rīkojumu par apgalvotā atbalsta atgūšanu, ciktāl tas ir pretrunā tiesiskās noteiktības un tiesiskās paļāvības principiem, jo atbalsta atgūšanu nekādā gadījumā nevar uzdot, kamēr Eiropas Savienības Oficiālajā Vēstnesī nav publicēts 2011. gada 21. septembra lēmums par izmeklēšanas procedūras uzsākšanu; turklāt apstiprināt, ka to AIE tiesiskā paļāvība, kas atbilst objektīviem nosacījumiem, lai tiem varētu piemērot apstrīdētos nodokļu atvieglojumus pirms 2006. gada lēmuma publicēšanas Eiropas Savienības Oficiālajā Vēstnesī,
            
         
               —
            
            
               daļēji atcelt lēmuma 2. pantu un atzīt par prettiesisku lēmuma 263. un 269. punktā piedāvāto metodoloģiju, ar kuru noteikta apgalvotā priekšrocība, kas ieguldītājiem ir jāatmaksā, un kurā esot jāiekļauj vairāki atskaitījumi, kas nav ņemti vērā,
            
         
               —
            
            
               daļēji atcelt lēmuma 4. panta 1. punktu, ciktāl Komisija ir acīmredzami pārsniegusi savas pilnvaras, lēmuma 4. panta 1. punktā nosakot, ka nav spēkā tie līguma noteikumi, kuros ieguldītājiem bija paredzēta kompensācija gadījumā, ja Spānijas finanšu līzinga sistēmas nodokļu priekšrocības tiktu atzītas par prettiesisku valsts atbalstu, un
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Pamati un galvenie argumenti ir līdzīgi tiem, kas jau izvirzīti lietā T-401/14 Duro Felguera/Komisija, lietā T-700/13 Bankia/Komisija un lietā T-500/14 Derivados del Flúor/Komisija.